《赠友人》
宋代·史尧弼

悼往不知篱菊芳，岂知篱外游人忙。
寒暄节物覆手异，依然大树堪彷徨。
羡君真比道州政，间饮醇酒南山阳。
遥想文殊造摩诘，玄妙深谈舌广长。
中道相呼互濡沫，相忘各适遮无伤。
要知风鬟太华女，夫岂秋思悲空房。
智拙方疏汉阴圃，才多端谢鼂生囊。
青天自不憎白眼，好在宗之快举觞。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。